**JELGAVAS VALSTSPILSĒTAS PAŠVALDĪBAS 2022. GADA 24. NOVEMBRA**

**SAISTOŠO NOTEIKUMU NR.22-38**

**“GROZĪJUMI JELGAVAS PILSĒTAS PAŠVALDĪBAS 2019. GADA 26. SEPTEMBRA SAISTOŠAJOS NOTEIKUMOS NR.19-19 “JELGAVAS VALSTSPILSĒTAS PAŠVALDĪBAS NOLIKUMS”**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | Saskaņā ar Valsts un pašvaldību institūciju amatpersonu un darbinieku atlīdzības likuma 7.panta trešās daļas 2.punktā noteikto, pašvaldībā par amatu klasificēšanas rezultātu atbilstības uzraudzību atbildīgo institūciju un tās pilnvaras nosaka pašvaldības nolikums.Saistošie noteikumi nepieciešami, lai ar tiem izdarītu grozījumus Jelgavas pilsētas pašvaldības 2019.gada 26.septembra saistošajos noteikumos Nr.19-19 “Jelgavas valstspilsētas pašvaldības nolikums” (turpmāk – Saistošie noteikumi), jo tie jāpapildina ar tiesību normu, kas nosaka atbildīgo institūciju par amatu klasificēšanas rezultātu atbilstības uzraudzību pašvaldības iestādēs un šīs institūcijas pilnvaras.Grozījumi saistošajos noteikumos nepieciešami arī tāpēc, lai precizētu tajos lietoto terminoloģiju, kā arī pašvaldības pārvaldes struktūru papildinātu ar pašvaldības iestādi – Jelgavas valstspilsētas pašvaldības vēlēšanu komisija, ņemot vērā to, ka vēlēšanu komisiju, pamatojoties uz Pašvaldības vēlēšanu komisiju un vēlēšanu iecirkņu komisiju likuma 2.pantu, veido kā iestādi. |
| 2. Īss projekta satura izklāsts | Saistošo noteikumu tekstā vārdi “Jelgavas valstsilsētas dome” tiek aizstāti ar vārdiem “Jelgavas valstspilsētas pašvaldības dome”. Tāpat saistošie noteikumi tiek papildināti ar 9.15.apakšpunktu, iekļaujot Jelgavas valstspilsētas pašvaldības vēlēšanu komisiju pašvaldības domes izveidoto iestāžu sarakstā.Kā arī saistošie noteikumi tiek papildināti ar 12.1 punktu, kurā par amatu klasificēšanas rezultātu atbilstības uzraudzību pašvaldības iestādēs noteikta atbildīgā institūcija - Pašvaldības administrācija. Pašvaldības administrācija pilnvarota:1. izvērtēt iestāžu amatu klasificēšanas rezultātus un ierosināt iestādes vadītājam mainīt to amatu klasifikāciju, kuri ir klasificēti atšķirīgi no pārējiem vienādas vai līdzīgas vērtības amatiem;2. sagatavot klasificēšanas rezultātu apkopojumu;3. izskatīt izmaiņas amatu klasificēšanas rezultātu apkopojumā. |
| 3. Informācija par plānoto projekta ietekmi uz pašvaldības budžetu | Nav ietekmes |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav ietekmes.  |
| 5. Informācija par administratīvajām procedūrām | Saistošie noteikumi tiks publicēti atbilstoši normatīvo aktu prasībām. |
| 6. Informācija par konsultācijām ar privātpersonām | Nav notikušas. |

Domes priekšsēdētājs A.Rāviņš